เกาหลีใต้หารือ 4 ประเทศประเด็นมาตรการคว่ำบาตรเกาหลีเหนือ
เกาหลีใต้หารือ 4 ประเทศประเด็นมาตรการคว่ำบาตรเกาหลีเหนือ
5 ก.พ. 2559

นายยุน บยุง-เซ รัฐมนตรีกระทรวงต่างประเทศเกาหลีใต้หารือกับทูตสหรัฐ ญี่ปุ่น สหภาพยุโรป (EU) และออสเตรเลีย ถึงการคว่ำบาตรเกาหลีเหนือซึ่งทดสอบระเบิดนิวเคลียร์ครั้งที่ 4 ไปเมื่อไม่นานมานี้ และประกาศแผนปล่อยดาวเทียมอีกครั้งเร็วๆนี้
กระทรวงการต่างประเทศเกาหลีใต้รายงานว่านายยุนได้พบปะกับนายมาร์ค ลิพเพิร์ต ทูตสหรัฐประจำเกาหลีใต้, นายโคโระ เบสโซ ทูตญี่ปุ่น, นายวิลเลียม พาเทอร์สัน ทูตออสเตรเลีย และนายเกอร์ฮาร์ด ซาบาทิล หัวหน้าคณะผู้แทน EU ประจำเกาหลีใต้ เพื่อหารือเกี่ยวกับมาตรการสนับสนุนการคว่ำบาตรแต่เพียงฝ่ายเดียวต่อเกาหลีเหนือซึ่งแยกต่างหากจากมาตรการของคณะมนตรีความมั่นคงแห่งสหประชาชาติ (UNSC)
โดยกระทรวงการต่างประเทศเกาหลีใต้เพิ่มเติมว่าทั้ง 4 ประเทศจะผลักดันมาตรการดังกล่าวต่อเกาหลีเหนือ โดยวุฒิสภาสหรัฐจะผ่านความเห็นชอบมาตรการคว่ำบาตรครั้งใหม่ที่เข้มงวดมากขึ้นต่อเกาหลีเหนือในเร็วๆนี้
 
 